OzLabs/hebrew-wiki-articles huggingface dataset:
קניון העמקים

קניון העמקים הוא מרכז קניות מקורה אשר נמצא ברחוב יהושע חנקין בעפולה. הקניון נמצא בבעלות חברת ההסעות הורן את לייבוביץ'.

== אודות הקניון ==
מרכז הקניות הוקם בשנת 1994.

הקניון משתרע כיום על שטח של כ-15,500 מ"ר. שטחו המסחרי מורכב משלוש קומות מסחר על שטח של 10,500 מטרים רבועים שבו נמצאות 30 חנויות. האזור המסחרי של הקניון כולל בין היתר מבני משרדים, מכון כושר, חנויות אופנה, בית קפה, ומתחם מזון.

מרכז הקניות אינו פתוח בשבת ונמתחה ביקורת על כך מטעם הציבור החילוני בעיר.

ב-19 במאי 2003 אירע במקום הפיגוע בקניון העמקים שגבה את חייהם של שלושה אנשים.

באמצע העשור השני של המאה ה-21 הורחב מרכז הקניות בהשקעה של 100 מיליון שקל לפי תוכנית שעיצב האדריכל ערן מבל.

==אוכלוסיית היעד של הקניון==
הקניון הוא היחיד באזור עמק יזרעאל ופונה בעיקר לאוכלוסיית העיר עפולה ולתושבי יישובים מרוחקים יותר שעבורם הוא הקניון הקרוב ביותר.

== קישורים חיצוניים ==

* 

==הערות שוליים==

קטגוריה:עפולה: מבנים
עפולה
עורק החלחולת העליון

עורק החלחולת העליון הוא המשכו של העורק העיקרי בתמונה, עורק מתלה המעי התחתון
עוֹרֵק הַחַלְחֹלֶת הָעֶלְיוֹן (TA: arteria rectalis superior), אשר נקרא בעבר גם עוֹרֵק הַחַלְחֹלֶת הַגֻּלְגָּלְתִּי (arteria rectalis cranialis) או עוֹרֵק הַטְּחוֹרִים הָעֶלְיוֹן (arteria haemorrhoidalis superior), הוא עורק בבטן ובאגן המספק דם לחלחולת.

עורק החלחולת העליון הוא המשכו של עורק מתלה המעי התחתון. הוא יורד לאגן בין שכבות מתלה המעי של המעי העקול, בחצותו את עורק ווריד הכסל המשותף. העורק מתפצל בגובה החוליה העצית השלישית לשני ענפים היורדים משני צדי החלחולת עד לגובה סוגר פי הטבעת הפנימי. כ-10-12 ס"מ מפי הטבעת מתפצלים ענפים אלה לענפים קטנים יותר, אשר חודרים למעטפת השרירים של החלחולת בצורת עורקים ישרים.

== הערות שוליים ==

קטגוריה:עורקי הבטן והאגן
ערוץ STB

ערוץ STB (באוקראינית: СТБ, ראשי תיבות למילים Світ телебачення, <span>"עולם הטלוויזיה"</span> ) הוא ערוץ של הטלוויזיה הלאומית האוקראינית, בבעלות בתאגיד התקשורת StarLightMedia.

== היסטוריה ==
הערוץ נוסד ביוזמת חברות אמריקאיות ואוקראיניות: International Media Center, Shachar Enterprises, Inc., Internews Netouron והושק ב-2 ביוני 1997 ומשנת הקמתו נמצא בבעלות האוליגרך וולודימיר סיבקוביץ'. 

בשנת 1999 הערוץ היה נתון להשפעת קבוצת לוקאויל, כשנציג החברה אלכסיי פדון כיהן כמנכ"ל הערוץ.

בשנת 2000 החלה עלייה בפופולריות של הערוץ כשמהדורת החדשות "חלונות" (Вікна) הפכה למהדורה החדשותית הפופולרית במדינה ושם התוכנית נרשם כסמל מסחרי.

ב-2002 נערכו שינויים בהנהלת הערוץ וב-2004 לוקאויל מכרה את החזקותיה בערוץ והערוץ נרכש על ידי ויקטור פינצ'וק. 

ב-2007 הערוץ הוכתר לערוץ השלישי בגודלו במדינה.

== מדיניות שפה ==
זהו אחד הערוצים הבודדים באוקראינה שמשתמש בהגייה ישנה של השפה, שאומצה בחרקוב ב-1927, שימוש שסופג ביקורת רבה מהצופים, שחלק גדול מהם אינו יכול להבין את הגיית חרקוב. על רקע המתיחות בין אוקראינה לרוסיה ספג ביקורת על כך שהערוץ משדר 54% מהתוכן שלו בשפה הרוסית.

==גלריה ==
<gallery>
СТБ 1997-1999.png|סמל הערוץ בשנים 1997-1999
СТБ 1999-2000.png|סמל הערוץ בשנים 1999-2000
СТБ w 2000-2001.png|סמל הערוץ בשנים 2000-2001
STB2013 logoUA.png|סמל הערוץ מאז 2013
</gallery>

== קישורים חיצוניים ==

* 

== הערות שוליים ==

קטגוריה:ערוצי טלוויזיה אוקראיניים
דאמוץ

דאמוץ (בהונגרית: Dámóc) הוא כפר במחוז בורשוד-אבאוי-זמפלן שבצפון מזרח הונגריה סמוך לעיר ציגאנד.

בכפר נותר בית קברות יהודי.

{| class="wikitable"
! שנה
! מספר היהודים
! כלל האוכלוסייה
|-
|1840
|12
|
|-
|1880
|54
|792
|-
|1910
|49
|
|-
|1920
|45
|
|-
|1930
|45
|
|-
|1941
|38
|720
|-
|}

==לקריאה נוספת==
*דאמוץ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 108. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
שברולט סדרה AK

שברולט סדרה AK (באנגלית: Chevrolet AK Series) הייתה סדרת משאיות קלות וטנדרים מתוצרת יצרנית הרכב האמריקאית שברולט, חברת בת של ג'נרל מוטורס אשר יוצרו בין השנים 1941–1947 בארצות הברית, קנדה, בריטניה, ארגנטינה, סין וקוריאה.

בתקופת מלחמת העולם השנייה ייצור הדגם נמשך, ובתאריכים בין ה-9 במרץ 1942 ועד 31 ביולי 1945 רק מחלקת המלחמה של ארצות הברית ("United States Department of War" ) יכולה הייתה לאשר את מכירת דגמי המשאית הקלה לשוק האזרחי, ולכן דגמים אילו היו נדירים בשוק האזרחי.
==מאפיינים==
* מנוע קדמי.
* מנוע הנעה אחורית.
* קבינה - 3 נוסעים.
* הדור הראשון של שברולט סטפ-וואן התבסס על "שברולט סדרה AK".

==תצורות==
* מסחריות.
* טנדרים.
==דגמים==
* "שברולט AK 3000".
* "שברולט AK 3100".
* "שברולט AK 4000".
* "שברולט AK 4400".
* "שברולט AK 5000".
* "שברולט AK 5400".
* "שברולט AK 6000".

== גלריה ==
<gallery mode="packed" heights="130">
קובץ:1946 Chevrolet AK Series truck (Orange Julep).jpg | "שברולט סדרה AK", שנת 1946
קובץ:1942 Chevrolet COE Truck.jpg | "שברולט סדרה AK", שנת 1942
</gallery>

==ראו גם==
* שברולט
* שברולט באיזון

==קישורים חיצוניים==

* 
* 

== הערות שוליים ==

קטגוריה:משאיות
קטגוריה:טנדרים
קטגוריה:מכוניות מסחריות
קטגוריה:כלי רכב שהושקו ב-1941
AK
קטגוריה:כלי רכב אמריקאיים
קטגוריה:כלי רכב המיוצרים בקנדה
קטגוריה:כלי רכב המיוצרים בסין
קטגוריה:כלי רכב המיוצרים בארגנטינה
קטגוריה:כלי רכב המורכבים בבריטניה
קטגוריה:כלי רכב המיוצרים בקוריאה הדרומית
בורשודנאדשד

בורשודנאדשד (בהונגרית: Borsodnádasd) היא עיר במחוז בורשוד-אבאוי-זמפלן שבצפון מזרח הונגריה דרומית לעיר אוזד. 

==קהילה יהודית==
בעיר חיה קהילה יהודית והיה בה בית קברות יהודי שנהרס. תושבים יהודיים מהכפר נרצחו בשואה ומונצחים באנדרטה באוזד
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|13
|
|-
|1880
|43
|1,461
|-
|1910
|68
|
|-
|1920
|30
|
|-
|1930
|51
|
|-
|1941
|50
|3,269
|-
|}

==קישורים חיצוניים==

* 

==הערות שוליים==

קטגוריה:הונגריה: ערים
קטגוריה:מחוז בורשוד-אבאוי-זמפלן
גולן בר יוסף

גולן בר יוסף (נולד ב-2 בינואר 1974) הוא עיתונאי, עורך משותף של העיתון "מעריב".

==ביוגרפיה==

גולן בר יוסף נולד לגדעון ואילנה בר יוסף והוא בן יחיד בין שלוש בנות. הוא נולד בשכונת פרדס כץ שבבני ברק, ובהיותו בן שנה עברה משפחתו לפתח תקווה. בגיל 15 החל ללמוד בפנימייה הצבאית "המכללה הטכנולוגית של חיל האוויר" בחיפה, שם השלים תעודת טכנאי מכונות תעופה (כיתה י"ג). שירת ארבע שנים בבסיס חיל האוויר בחצרים כראש צוות מנועני מטוסי קרב – פנטום - וטרם שחרורו זכה לתעודת נגד מצטיין.

עם שחרורו משירות קבע החל ללמוד בבית הספר לעיתונאות "כותרת" בתל אביב ולתואר ראשון בתקשורת באוניברסיטה הפתוחה. במקביל החל לעבוד בעיתון המקומי "מלאבס" בפתח תקווה ככתב ספורט ומגזין.

בשנת 2000 הצטרף לצוות ההקמה של מחלקת הספורט באתר ynet ככתב כדורגל ראשי.

לאחר כשנה בתפקיד, במהלכה עלה האתר לאוויר, עבר לכהן כסגן עורך ברשת "המקומון" שבבעלותו של איש העסקים אלי עזור. בשנת 2003 מונה לעורך הראשי של הרשת, שבתקופה זו מנתה מקומונים בתל אביב, ירושלים, רמת גן-גבעתיים, פתח תקווה, חיפה, הקריות, רמת השרון, רעננה, נס ציונה, רחובות ובאר שבע. בין השנים 2003–2014 שימש גם כעורך האחראי בפרויקטים ובפרסומים נוספים שהוצאו לאור על ידי הקבוצה, ובהם בין היתר המגזינים "קוסומופוליטן" ו"פורבס ישראל".

בשנת 2007 הקים וערך את העיתון החינמי "ישראל פוסט", שבהמשך (2016) החליף את שמו ל"מעריב הבוקר" וכולל תכנים נבחרים מהעיתון "מעריב השבוע". בסוף שנת 2012 הקים יחד עם דורון כהן את העיתון "סופהשבוע", אותו ערכו במשותף.

בשנת 2014, לאחר רכישת "מעריב" על ידי קבוצת "הג'רוזלם פוסט" שבשליטת אלי עזור, מונה יחד עם דורון כהן לעורך העיתון, וחלקיו מעריב השבוע, "מעריב סופהשבוע" ו"מעריב הבוקר".

==חיים אישיים==
בר יוסף גרוש, אב לשתי בנות, מתגורר בראש העין.

==קישורים חיצוניים==

==הערות שוליים==

קטגוריה:עיתונאים ישראלים
קטגוריה:עורכי מעריב
קטגוריה:בוגרי בית הספר הטכני של חיל האוויר
קטגוריה:בוגרי האוניברסיטה הפתוחה
קטגוריה:בוגרי כותרת - בית ספר לעיתונאות ולתקשורת
קטגוריה:ראש העין: אישים
קטגוריה:ישראלים שנולדו ב-1974
טאטא אס

טאטא אס (באנגלית: Tata Ace) הוא טנדר קטן, מתוצרת טאטא מוטורס, חברת בת של קבוצת טאטא המיוצר בהודו משנת 2005 ועד היום.

"טאטא מוטורס" הוא תאגיד ייצור רכב הודי בינלאומי הממוקם במומבאי שבהודו.

החל משנת 2009 היצרנית "טאטא מוטורס" מייצרת את דגם הטנדר המשודרג טאטא סופר אס.

=="טאטא אס"==
* התחלת יצור: מאי 2005.
* קבינה: 2 מושבים.
* 2 דלתות.
* מידות ארגז מטען: אורך: 2,140 מ"מ, רוחב: 1,430 מ"מ, עומק: 300 מ"מ.
* הנעה 4x2.
* מנוע דיזל.
* מנוע קירור מים.
* מתלים - קפיץ עלים פרבולי ב-2 הסרנים.
* קיבולת מכל דלק - 30 ליטר.
* מערכת היגוי - מכנית.
* צמיגים: 145 R12 LT 8PR RADIAL.
* היצרן מפרסם את דגם ה-"טאטא אס": "המיני משאית הקטנה ששינתה את פניו של קטע התחבורה הקלה. "טאטא אס" היא מילה עבור אמינות, המציע בטיחות מעולה, צדדיות, קלות תחזוקה, סגנון, נוחות ויעילות עלות. היא מגדילה את יעילות הדלק מבלי להתפשר על ביצועי הרכב".
===דגמים===
* "Ace".
* "Ace EX".

== תמונות ==
<gallery mode="packed" heights="130">
קובץ:Tata Ace EX2 (21729583101).jpg | "טאטא אס" 
קובץ:Tata pickup using to passenger transportation in Comilla.jpg | "טאטא אס" 
קובץ:Boulangerie ambulante-Sri Lanka (1).jpg | "טאטא אס" 
קובץ:Tata ace..jpg | "טאטא אס" 
</gallery>
==ראו גם==
* טאטא סופר אס

==קישורים חיצוניים==

== הערות שוליים ==

קטגוריה:טנדרים
קטגוריה:כלי רכב שהושקו ב-2005
קטגוריה:כלי רכב המיוצרים בהודו
שואת יהודי ברית המועצות

השואה בברית המועצות מתייחסת לרדיפת היהודים כחלק מהשואה במלחמת העולם השנייה.

מונח זה עשוי להתייחס לאחד מהערכים הבאים:
*השואה ברוסיה
*השואה בבלארוס
*השואה באוקראינה
*השואה בטרנסניסטריה

מונח זה עשוי להתייחס גם לשואה במדינות הבלטיות שסופחו על ידי ברית המועצות לפני המלחמה:
*השואה בלטביה
* השואה בליטא 
*השואה באסטוניה 

*
קטגוריה:שואת יהודי רוסיה
קטגוריה:שואת יהודי אוקראינה
קטגוריה:שואת יהודי בלארוס
קטגוריה:שואת יהודי אסטוניה
קטגוריה:שואת יהודי ליטא
קטגוריה:שואת יהודי לטביה
קטגוריה:יהדות אירופה
קטגוריה:דפים עם תרגומים שלא נסקרו
ברית המועצות
טאטא 407

טאטא 407 (באנגלית: Tata 407) הם סדרות של משאיות קלות ומסחריות מתוצרת טאטא מוטורס, חברת בת של קבוצת טאטא המיוצרות בהודו משנת 1986 ועד היום.

בשנת 2011 נמכרו יותר מ-500,000 יחידות מדגמי "טאטא 407".

=="טאטא 407"==
* הנעה: 4x2.
* הנעה כפולה 4x4.

===דגמים===
* "Ex".
* "Ex2" (מיוצר משנת 2009).

== תמונות ==
<gallery mode="packed" heights="100">
קובץ:Strand Road - Kolkata 2012-01-14 0794.JPG | "טאטא 407" - משאית 
קובץ:Tata 407 Dumper.JPG | "טאטא 407" - משאית 
קובץ:India-7327 - Flickr - archer10 (Dennis).jpg | "טאטא 407" - משאית 
קובץ:Kolkata Police van -Wikimedia Photowalk Kolkata 20111218 IMG 4596.jpg | "טאטא 407" - ניידת משטרה של משטרת קולקטה
קובץ:Tata 407 Postal Van, Dharwad.jpg | "טאטא 407" - מסחרית 
קובץ:Mail Van.jpg | "טאטא 407" - מסחרית 
</gallery>
==ראו גם==
* טאטא LPT 613

==קישורים חיצוניים==

* 

== הערות שוליים ==

קטגוריה:משאיות קלות
קטגוריה:משאית מכלית
קטגוריה:מכוניות מסחריות
קטגוריה:כלי רכב שהושקו ב-1986
קטגוריה:כלי רכב המיוצרים בהודו
משולם ברנדוין

הרב משולם זושא ברנדוין (נולד ב-24 באוגוסט 1970, כ"ב באב ה'תש"ל) הוא ממייסדי וראש ישיבת "חדוות התורה", מחבר הספר "גנא דפילפלא" ועוד.

== ביוגרפיה ==
נולד בירושלים לרב שמואל אלעזר חבצלת-ברנדוין מצאצאי אדמו"רי סטרטין ולעלוב. למד בישיבת בית התלמוד. היה מקורב לרב שלמה קרליבך ומדי שנה עורך אירוע "יארצייט" לזכרו. בשנת 1992 הקים את 'המדריך החרדי' - ספר טלפונים ועסקים לאזור ירושלים היוצא מאז בכל שנה ומחולק בשכונות החרדיות בירושלים בעשרות אלפי עותקים. את ספרו הראשון "קבא דקשייתא עם לוגא דתורצייא" כתב בהיותו בחור כבן שש עשרה. בשנת 1995 נישא לשושנה, בתו של הרב ישראל פרידמן רב קהילת ישראל הצעיר בנתניה.

בשנת 2014 הקים יחד עם אחיו, הרב אהרון ברנדוין, ישיבה קטנה תיכונית בשם חדוות התורה, ששמה דגש על לימודי קודש עיון ובקיאות ובנוסף תלמידיה ניגשים לבחינות בגרות, הישיבה מיועדת לציבור החרדי המודרני בירושלים והסביבה. והוא עומד בראשה. הישיבה מונה כיום כ-200 בחורים וממוקמת בשכונת רוממה בירושלים. בנוסף קיים גם ברשת המוסדות מכינה לישיבה קטנה המונה כ-60 בחורים וגם סמינר בשם "חדוות ה'" אשר ממוקם בשכונת רחביה.

== חיים אישיים ==
מתגורר בשכונת "בית וגן" בירושלים נשוי ואב לשישה ילדים. בנו הוא העיתונאי ציקי ברנדוין<ref></ref>. אחותו היא סופרת הילדים מנוחה פוקס.

== ספריו ==
* קבא דקשייתא עם לוגא דתורצייא
* ר' שלוימלה, מילתא, תשנ"ט-1999 (על הרב שלמה קרליבך).
* גנא דפלפלי - על התורה, הוצאת יפה נוף פלדהיים, תשס"ה.
* אילני דפלפלי - על פירוש רש"י לתורה. יפה נוף-פלדהיים, ה'תשס"ח.
* כסא דפלפלי - על מגילת אסתר, יפה נוף-פלדהיים, ה'תשע"ב.
* סלא דפלפלי - חיבור בעניינו של חג הסוכות, יפה נוף-פלדהיים, ה'תשע"ד

== קישורים חיצוניים ==
* "[http://www.kol-barama.co.il/live/121655/ חדש על המדף], ספר פלפולין על מגילת אסתר", רדיו קול ברמה.
* [http://www.kolhazman.co.il/160866 כתבה על האירוע שהתקיים לזכרו של ר' שלמה קרליבך], באתר כל הזמן.
* מענדי גרוזמן, [https://musaf-shabbat.com/2014/11/07/מושך-את-הבחורים-הטובים-מנדי-גרוזמן/ "מושך את הבחורים הטובים"], מוסף שבת בעיתון מקור ראשון, באתר מוסף שבת.
* [https://hagabay.net/2011-03-09-16-14-46/12-2009-02-09-23-31-19/2913-רבי-שלמה-הוא-נשמה-שבויה-בעולם-הגופים.html משולם ברנדוין בריאיון לאתר "איגוד בתי הכנסת"], באתר איגוד בתי הכנסת.
* [https://www.youtube.com/watch?v=tabDm1BTYOk אירוע לזכרו של ר' שלמה קרליבך], באתר יוטיוב.
* 

== הערות שוליים ==

משולם
קטגוריה:רבנים ישראלים
קטגוריה:ראשי ישיבה
קטגוריה:מפרשי פירוש רש"י לתורה
קטגוריה:בוגרי ישיבת בית התלמוד
קטגוריה:ישראלים שנולדו ב-1970
פאולו קונטי

פאולו קונטי (באיטלקית: Paolo Conti; נולד ב-1 באפריל 1950) הוא כדורגלן עבר איטלקי ששיחק בעמדת השוער.

==קריירה==

במהלך הקריירה שלו, קונטי שיחק עבור מועדוני כדורגל מהסרייה א' כמו רומא (1973-80), סמפדוריה (1981-83) ופיורנטינה (1984-88).

הוא זכה עם רומא בגביע האיטלקי בשנת 1980.

קונטי שיחק עבור המדים הלאומיים של נבחרת איטליה והיה חלק מהסגל שלה למונדיאל 1978, שבו היא סיימה במקום הרביעי תחת המאמן אנצו ביארזוט; הוא שימש כשוער המחליף לדינו זוף. בסך הכל הוא ערך שבע הופעות במדי איטליה בין השנים 1977 ל-1979.

==סגנון המשחק==

קונטי נודע כאחד השוערים הגדולים והמנוסים ביותר של דור השוערים האיטלקי של זמנו. הוא נודע בשל קור רוחו, יכולת עצירת הבעיטות והיציבות שלו, וגם בשל היכולת שלו לצאת מקו הרחבה כדי לעצור את הגבהות היריבה.

==תארים==
;רומא
* הגביע האיטלקי (1): 1979/80

;בארי
* אליפות סרייה C1 (1): 1983/84

==קישורים חיצוניים==

==הערות שוליים==

קטגוריה:שוערי כדורגל איטלקים
קטגוריה:כדורגלנים איטלקים
קטגוריה:כדורגלני מודנה
קטגוריה:כדורגלני רומא
קטגוריה:כדורגלני הלאס ורונה
קטגוריה:כדורגלני סמפדוריה
קטגוריה:כדורגלני בארי
קטגוריה:כדורגלני פיורנטינה
קטגוריה:איטלקים שנולדו ב-1950
עורק יותרת הכליה התחתון

כלי הדם בדופן הבטן האחורית, עורק יותרת הכליה התחתון מוסתר מאחורי הכלים הגדולים.
עוֹרֵק יוֹתֶרֶת הַכִּלְיָה הַתַּחְתּוֹן (TA: arteria suprarenalis inferior) הוא עורק בבטן היוצא מעורק הכליה ומספק דם לבלוטת יותרת הכליה, לשופכן ולרקמות הסובבות.

העורק יוצא מעורק הכליה טרם כניסתו לשער הכליה והתפצלותו לענפיו הסופיים. קוטרו משתנה באוכלוסייה ולפי גיל. קיימת שונות אנטומית רבה באוכלוסייה באשר למספר עורקי יותרת הכליה התחתונים, מוצאם ומהלכם. ב-25% מהאוכלוסייה יש יותר מעורק אחד בכל צד. כמו כן, בכמעט 40% מהמקרים מוצאו של העורק אינו מעורק הכליה עצמו, אלא מהענפים הסופיים שלו, מעורק יותרת הכליה האמצעי או ישירות מאבי העורקים.

==הערות שוליים==

קטגוריה:עורקי הבטן והאגן
דינוזאור!

דינוזאור! (באנגלית: ) הוא סרט טלוויזיה דוקומנטרי אשר שודר בארצות הברית ב-3 בנובמבר 1985 ברשת CBS. הסרט עוסק במחקר ותיאור הדינוזאורים לאורך השנים ומציג תוך שימוש באפקטים מיוחדים את חיי כמה מהדינוזאורים של אמריקה הצפונית, מלווה בהסברים של פלאונטולוגים. הקריין של הסדרה הוא השחקן כריסטופר ריב.

חלק מהקטעים בסרט מבוססים על הסרט הקצר בן 10 הדקות, הראשון בו נראו דינוזאורים מדויקים "מפלצות פרהיסטוריות" מ-1984.

סרט זה זכה בפרס אמי לבידור בפריים טיים לשנת 1986 והשתמשו בחלקים ממנו לסרט התלת-ממדי 3D Dinosaur Adventure, אחד מפרקי הפלא שבחיות הפרא ומשחק המחשב של Microsoft Windows: Microsoft Dinosaurs.

==עלילה==
החוקרים ג'ק הורנר, רוברט בקר, פיליפ קורי ודייל ראסל מתארים את עצמות מספר דינוזאורים שנמצאו בארצות הברית וקנדה, בין השאר בתצורת הל קריק. כמו כן הם מראים את השינויים שנעשו לאורך השנים במודלי הדינוזאורים.

הסרט גם מציג שחזור של דינוזאורים שונים כמו זוג של אדמונטוזאורוסים אשר מזדווגים ומטילים ביצים. סטרותיומימוס רעב מגיע ושודד את מרבית הביצים עד שהאב רואה ומבריח אותו. הסטרותיומימוס נטרף בידי זוג דיינוניכוסים שארבו לו בסמוך. בקן נותרה רק ביצה אחת וההורים משגיחים עליה עד לבקיעתה. בהמשך האדמונטוזאורוס הצעיר מסתובב ביער ונתקל בטירנוזאורוס רעב הפונה אליו. הוא מזעיק את ההורים והאב מטיח בעזרת זנבו את הטירנוזאורוס ארצה וכך הם מסתלקים. 

בהמשך נראים עדר של ברונטוזאורוסים (כיום כנראה שאפטוזאורוסים) הניזונים מצמרות העצים, תוך שימוש בצווארם הארוך.
 
בהמשך נראה הקטע מהסרט הקצר מפלצות פרהיסטוריות, בו פרט מונוקלוניוס (כיום כנראה שהיה מין של צנטרוזאורוס) המתרחק מהעדר שלו כדי לאכול פרחים ומתרחק עד שמוצא עצמות של אדמונטוזאורוס שנטרף. בעלי הפגר - טירנוזאורוס מגיע ונלחם באכזריות עם המונוקלוניוס שפוצע אותו עם קרנו ונפגע בגבו ובעטרתו. לא ברור מה קורה לבסוף אך סביר שהמונוקלוניוס נהרג.

בקטע האחרון נראה המטאוריט אשר נע מהחלל ופגע בכדור הארץ לפני 65 מיליון שנה. אחרוני הדינוזאורים לרבות משפחת האדמונטוזאורוסים נהרגים והצמחייה נובלת. בתוך השממה הזאת נראה מציץ מהחור אופוסום המבשר שהיונקים שרדו את ההכחדה הגדולה.

== קישורים חיצוניים ==

קטגוריה:סרטי 1985
קטגוריה:סרטי תעודה על דינוזאורים
Gang Bang

"Gang Bang" (בעברית: "גאנג באנג") הוא שיר שהוקלט על ידי הזמרת-יוצרת האמריקאית מדונה, מתוך אלבומה השנים עשר, MDNA. השיר יצא לאור ב-23 במרץ 2012, על ידי חברת התקליטים אינטרסקופ רקורדס.

השיר הגיע למקום ה-30 במצעד שירי הדאנס/אלקטרוני, וה-90 במצעד שבקוריאה הדרומית.

== רקע וכתיבה ==
השיר נכתב על ידי מדונה, מיקה, ויליאם אורביט, פריסילה רנאה, קית' האריס, ז'אן-בפטיסט, דון חואן קזנובה וסטיבן קוזמניוק והופק על ידי מדונה, אורביט וכולי. השיר הוא שיר בסגנון הדאנס, המשלב בתוכה גם את הסגנון האלקטרוני.

בנוסף לכך, הועלה השיר לרשת הזרמת המדיה ספוטיפיי.

== הצלחה ==
השיר זכה לביקורות מעורבות, רבות מהן שליליות.<ref name=telegraph></ref><ref name="Levine"></ref><ref name="Elan"></ref><ref name="Cinquemani"></ref><ref name=hitfix></ref><ref name=nydailynews></ref><ref></ref>

אף על פי שלא יצא כסינגל, הצליח השיר להיכנס אל המצעדים שבקוריאה הדרומית, ארצות הברית וצרפת. השיר אף הגיע בשיאו אל המקום ה-30 במצעד שירי הדאנס/אלקטרוני של בילבורד, שבארצות הברית.

עם השיר הופיעה מדונה במסגרת סיבוב ההופעות התשיעי שלה, "The MDNA Tour".

== מיקומי שיא ==

== קישורים חיצוניים ==

== הערות שוליים ==

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי ויליאם אורביט
קטגוריה:שירים שנכתבו על ידי סטפן קוזמניוק
קטגוריה:שירים שהופקו על ידי מדונה
קטגוריה:שירים שהופקו על ידי ויליאם אורביט
קטגוריה:בלדות רצח
קטגוריה:שירים אלקטרוניים אמריקאיים
NGC 4651

NGC 4651 (נקראת גם גלקסיית המטרייה) היא גלקסיה ספירלית בקבוצת הכוכבים שערות ברניקי, הנמצאת במרחק של כ-62 מיליון שנות אור ממערכת השמש ושייכת לצביר הבתולה.

== היסטוריה ==
לגלקסיה בהירות נראית מדרגה 10.92 והיא התגלתה ב-30 בדצמבר 1783 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.12, כשהיא מתוארת כדי בהירה, גדולה למדי, מעט מאורכת ועם מרכז בהיר בהרבה משוליה. בנו, ג'ון הרשל, צפה בה מספר פעמים והכניס אותה לקטלוג הערפיליות שפרסם בשנת 1833 תחת הציון 1409, כאשר בתצפיות המוקדמות יותר היא תוארה כבהירה מאוד ועגולה ובתצפיות המאוחרות יותר כדי בהירה, גדולה ומאורכת, ותמיד צוין שהיא מתבהרת בהדרגה בכיוון המרכז. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3184 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4651, כאשר היא מתוארת כבהירה למדי, גדולה ומתבהרת בהדרגה לכיוון המרכז.

== תצפית ==
הגלקסיה נמצאת בקצה הצפוני של צביר הבתולה שגולש אל תוך קבוצת הכוכבים שערות ברניקי, כ-6.4 מעלות ממערב-דרום-מערב לכוכב α בשערות ברניקי וכ-7 מעלות מצפון-מערב לכוכב וינדמיאטריקס. כ-1.9 מעלות מדרום-מזרח לה נמצאת NGC 4710, כ-2.8 מעלות מדרום-דרום-מזרח לה נמצאת NGC 4689, כ-3.3 מעלות מדרום לה נמצאת NGC 4654, כ-3.6 מעלות מדרום-דרום-מערב לה נמצאת M90, כ-2.7 מעלות מדרום-מערב לה נמצאת M91, כ-3.5 מעלות ממערב-דרום-מערב לה נמצאת M88 וכ-5 מעלות ממערב לה נמצאת M100, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4651 הוא כ-4 דקות קשת, שממרחקה שקול לקוטר של מעט יותר מ-70,000 שנות אור, קרוב לשלושה רבעים מהקוטר של שביל החלב. מסתה מוערכת בכ- מסות שמש, דומה למסת שביל החלב, כאשר רק כ-3% ממנה או כ- מסות שמש, היא מסת הכוכבים שבגלקסיה. בנוסף יש בה גם מימן חופשי שכמותו מוערכת בכ- מסות שמש, כחצי ממסת הכוכבים, ונראה שלמעלה מ-90% ממסת הגלקסיה היא חומר אפל שטיבו לא ידוע. מהגלקסיה יוצא לכיוון מזרח (ימין בתמונה) פס צר של כוכבים ושל גז ואבק למרחק זוויתי ש לכ-5.25 דקות קשת השקול למרחק של לפחות 95,000 שנות אור. בקצה הפס נמצאת קשת צרה של כוכבים, גז ואבק בכיוון ניצב לפס היוצא מהגלקסיה, שביחד איתו יוצרת צורה של מטרייה, שעל שמה קרויה הגלקסיה. המסה של כוכבי ה"מטרייה" מוערכת בכאחוז ממסת הגלקסיה עצמה, כ- מסות שמש. ככל הנראה אלה השרידים של גלקסיית לוויין עם מסה של כ- מסות שמש, שהתפרקה כתוצאה מכוחות גאות שהפעילה עליה NGC 4651.

==קישורים חיצוניים==

* 

==הערות שוליים==

קטגוריה:גלקסיות ספירליות
קטגוריה:קבוצת הכוכבים שערות ברניקי
קטגוריה:צביר הבתולה
קטגוריה:הקטלוג הכללי החדש
לונה 3

לונה 3 (ברוסית: Луна-3) הייתה גשושית סובייטית אשר שוגרה לחלל בשנת 1959 כחלק מתוכנית לונה. זו הייתה המשימה הראשונה שצילמה את הצד הרחוק של הירח באמצעות מערכת ההדמיה ייניסיי־2 (Енисей-2) לצילום טלוויזיה והגשושית הסובייטית השלישית, ששוגרה בהצלחה אל עבר הירח. על אף שהגשושית החזירה תמונות באיכות נמוכה למדי, גרמו התמונות ההיסטוריות והראשונות של הצד הרחוק של הירח להתלהבות ועניין רב כאשר פורסמו ברחבי העולם.

במרחק של כ־65,500 ק"מ מהירח, ב־7 באוקטובר, מצלמות החללית החלו לצלם את הראשונה מבין 29 התמונות של הצד הרחוק של הירח. לאחר מכן החללית פיתחה, קיבעה וייבשה את הסרט החשוף באופן אוטומטי, ולאחר מכן קרן אור מיוחדת של עד 1,000 קווים לתמונה סרקה את הסרט להעברה לכדור הארץ. מהתמונות ניתן היה לראות שטחים הרריים, בשונה מאוד מהצד הקרוב. בצד זה נראו שני מכתשים נמוכים וחשוכים, אשר קיבלו את השמות "ים מוסקבה" (Mare Moscoviense) ו"ים החלומות" (Mare Desiderii).

לאחר שעברה וצילמה את הצד הרחוק של הירח, החלה החללית את מסעה אל עבר כדור הארץ. ב־22 באוקטובר 1959, 18 ימים לאחר שיגורה, אבד הקשר עם החללית, והיא ככל הנראה נשרפה בכניסתה לאטמוספירה.

==קישורים חיצוניים==

==הערות שוליים==

קטגוריה:גשושיות סובייטיות
קטגוריה:תוכנית לונה
קטגוריה:1959 בברית המועצות
אקסל בולטהאופסט

אקסל בולטהאופסט (בגרמנית: Axel Bulthaupt; נולד ב-21 בפברואר 1966) הוא עיתונאי ומנחה טלוויזיה גרמני.

==ביוגרפיה==
בולטהאופסט נולד בסקסוניה התחתונה, הוא למד היסטוריה וספרות באוסנבריק ובהמבורג, במהלך לימודיו באוניברסיטה החל לעבוד במערכת של עיתון ולאחר סיומם החל לעבוד בתחנת הטלוויזיה הציבורית "Norddeutscher Rundfunk", שם הגיש בין היתר את המגזין הטלוויזיוני "Jetzt kommt's" ואת התוכנית "LebensArt".

בשנת 1994 עבר לעבוד ברשת הטלוויזיה "MDR" וב-2000 היה בין הזוכים בפרס במבי (Bambi Award), פרס טלוויזיה גרמני.

בשנים 1997 ו-1998 הנחה את טקס פרסי המוזיקה "Echo Music Prize".

מ-1998 ועד 2003 הנחה את "Grand Prix Eurovision de la Chanson", קדם האירוויזיון הגרמני.

מ-2000 ועד 2003 היה הדובר של הניקוד הגרמני בתחרות.

ב-2006 לקח חלק בעונה הראשונה של "רוקדים עם כוכבים" של גרמניה אך הודח בשלב הראשון.

בולטהאופסט גם הבן-זוג שלו בלייפציג. 

==קישורים חיצוניים==

*[http://www.quotenmeter.de/n/13895/axel-bulthaupt-knapp-dem-tod-entkommen]

==הערות שוליים==

קטגוריה:גרמנים שנולדו ב-1966
קטגוריה:מנחי טלוויזיה גרמנים
קטגוריה:עיתונאים גרמנים
קטגוריה:מחברי ספרי עיון
קטגוריה:מנחי טלוויזיה להט"בים
קטגוריה:עיתונאים להט"בים
קטגוריה:להט"בים גרמנים
קטגוריה:מתחרי רוקדים עם כוכבים (גרמניה)
אדוארד מירזויאן

אדוארד מירוזיאן (בארמנית: Էդվարդ Միքայելի Միրզոյան; 12 במאי 1921 - 5 באוקטובר 2012) היה מלחין ארמני.

== חייה ==
אדוארד מירזויאן נולד בגורי, גאורגיה הסובייטית, ברית המועצות. כאשר הוא היה בן 3 משפחתו עברה להתגורר בירוואן. הוא למד בקונסרבטוריון של ירוואן וסיים אותו בשנת 1941. בשנת 1942 הוא גויס לצבא האדום.

בשנת 1945 הוא התחיל ללמד מוזיקה ובשנת 1948 החל ללמד בקונסרבטוריון של ירוואן. בשנת 1965 אדוארד מירזויאן התמנה לפרופסור וכיהן בתפקיד זה עד לשנת 986. בתקופה זו הוא גידל מספר רב של מלחינים ארמנים לרבות קונסטנטין אורבליאן, אבט טרטריאן, איזבלה אראזובה ורבים נוספים.
בברכה
בשנים 1956–1992 הוא היה יוש ראש איגוד המלחינים הארמני.

בשנת 1963 הוא קיבל תואר של אמן העממי של ארמניה ובשנת 1991 אמן עממי של ברית המועצות.

אדוארד מירזויאן כתב מספר קנטטות, יצירות לתזמורת הסימפונית, יצירות ללהקות קטנות, שירים ומוזיקה לסרטים.

==קישורים חיצוניים==

* 

קטגוריה:מלחינים ארמנים
קטגוריה:מלחינים סובייטים
קטגוריה:ארמנים מגאורגיה
קטגוריה:מורים למוזיקה
קטגוריה:מקבלי עיטור לנין
קטגוריה:ילידי 1921
קטגוריה:ארמנים שנפטרו ב-2012
אריה אלבו

אלבו (מניף את הגביע) הפועל תל אביב מניפה את גביע המדינה, 24 ביוני 1969

אריה אלבו (נולד ב-17 בדצמבר 1949) הוא כדורסלן עבר ישראלי בגובה 1.96 מטרים, ששיחק בין היתר בהפועל תל אביב ובנבחרת ישראל.

== קריירה ==
בעונת 1965/1966, בגיל 16, רשם אלבו את הופעתו הראשונה בליגה, במדי בית"ר תל אביב, תחת המאמן אהרון קפלן ושיתף פעולה עם השחקנים יצחק אלוני וגדעון רוס. הקבוצה סיימה את הליגה במקום האחרון עם 8 ניצחונות ו-18 הפסדים ונשרה לליגה השנייה. אלבו השתתף ב-15 משחקים וקלע בממוצע של 3.8 נקודות למשחק. בעונה הבאה, עונת 1966/1967, היה אלבו בהסגר, וכן שיחק במדי נבחרת ישראל הצעירה.

בעונת 1967/1968 עבר אלבו להפועל תל אביב, תחת המאמן שמעון שלח. היה חלק מקבוצה משלושה שחקנים צעירים: אריה מליניאק ואריה מנס שיחד כונו בתקשורת "שלושה האריות הצעירים". הצעירים יחד עם הוותיקים דוד קמינסקי, רמי גוט וגרשון דקל - הובילו את הקבוצה למקום השני, אחרי מכבי תל אביב, עם 22 ניצחונות ו-4 הפסדים. אלבו השתתף ב-15 משחקים וקלע בממוצע של 6.9 נקודות למשחק. בשנת 1968 זומן אלבו לסגל נבחרת ישראל הבוגרת בטורניר הקדם אולימפי הפאן-אירופאי שנערך בסופיה, בולגריה לקראת אולימפיאדת מקסיקו. ישראל סיימה בטורניר במקום העשירי ואלבו לא שותף.

לקראת עונת 1968/1969 הצטרפו להפועל תל אביב קבוצה של יהודים מארצות הברית: מרק טורנשיין, אייבן לישינסקי, לארי זולוט, אלן צוקרמן ובארי ליבוביץ', אשר היוו את חמישיית הפותחת, ואילו אלבו שיחק כשחקן ספסל. באותה עונה זכתה הפועל תל אביב בדאבל - אליפות עם יתרון של שלוש נקודות בטבלה על מכבי תל אביב, וגביע המדינה, לאחר שניצחה בגמר הגביע את מכבי תל אביב 70:88. תארים אלו הם שני היחידים בקריירה של אלבו. בשנת 1969 זומן אלבו יחד עם עוד כדורסלנים מצטיינים לכנס כוכבי כדורסל.

בעונות הבאות - 1969/1970 ו-1970/1971 - לא זכתה הפועל תל אביב בתארים, ואלבו סיים אותן עם ממוצעים של 5.9 ו-7.6 בהתאמה. בשנת 1971 ייצג אלבו את פיקוד מרכז באליפות צה"ל והוביל אותה עד לגמר, שם הפסידה לנבחרת חיל האוויר. בעונת 1972/1973 שיחק אלבו משחק אחד בלבד, ובעונת 1973/1974 לא השתתף עת שהה בחו"ל ולאחר מכן היה בהסגר.

בעונת 1974/1975 עבר להפועל גבעת ברנר ושיתף פעולה עם כוכב הקבוצה אביגדור מוסקוביץ'. הקבוצה סיימה במקום ה-9 עם 11 ניצחונות ו-15 הפסדים, כאשר אלבו השתתף ב-23 משחקים וקלע בממוצע של 12.4 נקודות למשחק.

לאחר עונה אחת, עזב אלבו את גבעת ברנר ועבר לשחק בעונת 1975/1976 במכבי פתח תקווה מהליגה השנייה. בסיום העונה ולאחר שפתח תקווה לא הצליחה להעפיל לליגה הבכירה, עזב אותה אלבו. בעונה הבאה, עונת 1976/1977, חזר אלבו לליגה הבכירה, לעונתו האחרונה, כשהצטרף לאליצור תל אביב, ושיחק שם עם תנחום כהן מינץ ויונתן זקס הצעיר. הקבוצה סיימה במקום החמישי עם 11 ניצחונות, ואלבו קלע בממוצע של 5.7 נקודות למשחק. בסיום העונה עזב אלבו את הקבוצה ולא חזר לשחק בליגה הראשונה.

סך הכל שיחק אלבו 9 עונות בליגה הראשונה, בהן רשם 110 משחקים וקלע 809 נקודות. בנבחרת ישראל שיחק 16 משחקים והשתתף בטורניר הקדם אולימפי 1968.

בשנת 1989 השתתף במשחק ותיקים, ובאותה עת התגורר בעמק יזרעאל.
*

== קישורים חיצוניים ==

* [https://basket.co.il/player.asp?PlayerId=3476 פרופיל השחקן], אתר המנהלת
*

== הערות שוליים ==

קטגוריה:כדורסלני נבחרת ישראל
קטגוריה:כדורסלני הפועל תל אביב
קטגוריה:כדורסלני מכבי פתח תקווה
קטגוריה:כדורסלני בית"ר תל אביב
קטגוריה:ישראלים שנולדו ב-1949
טיסאויווארוש

טיסאויווארוש (בהונגרית: Tiszaújváros) היא עיר במחוז בורשוד-אבאוי-זמפלן שבצפון מזרח הונגריה.
עד שנת 1970 נקראה העיר טיססדרקן (Tiszaszederkény)

==יהודי טיסאויווארוש (טיססדרקן)==
במהלך השנים חיו בעיר יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|10
|
|-
|1880
|70
|1,382
|-
|1910
|22
|
|-
|1920
|25
|
|-
|1930
|24
|
|-
|1941
|31
|1,697
|-
|}

== ערים תאומות ==
* 
* 
* 
* 

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הונגריה: ערים
קטגוריה:מחוז בורשוד-אבאוי-זמפלן
קטגוריה:יישובים שהוקמו ב-1955
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
לאונורה (זמרת)

לאונורה קולמור יפסן (, נולדה ב-3 באוקטובר 1998) הידועה בשמה הפרטי בלבד - לאונורה, היא זמרת דנית ומחליקה על הקרח עטורת פרסים. ייצגה את דנמרק באירוויזיון לשנת 2019 בתל אביב שבישראל עם השיר "Love Is Forever" לאחר שזכתה ב-42% מהקולות בקדם הדני "Dansk Melodi Grand Prix".

לאונורה נולדה וגדלה בקופנהגן שבדנמרק, שם היא עדיין חיה ומתגוררת. היא למדה בבית ספר באזור צפון קופנהגן ובעת הלימודים היא הופיעה בבתי קפה קטנים, בספריות, ובמופעים וטקסים שנערכו במסגרת בית הספר. כמחליקה על הקרח, היא זכתה באליפות דנמרק לילדות ונערות בהחלקה על הקרח בשנת 2016 והשתתפה במספר תחרויות ברחבי העולם, כאשר הגדולות בהן הן אליפות העולם לנערות וטורניר ריגה 2015. היא כבר לא מתעסקת בתחומי הכוריאוגרפיה וההחלקה על הקרח וממשיכה לשיר.

==קישורים חיצוניים==

== הערות שוליים ==

קטגוריה:זמרות דניות
קטגוריה:מחליקות אמנותיות על קרח
קטגוריה:ספורטאיות דניות
קטגוריה:משתתפי אירוויזיון 2019
קטגוריה:נציגי דנמרק באירוויזיון
קטגוריה:ילידות 1998
קטגוריה:דנים שנולדו ב-1998
אליקו

אלי כהן (אליקו) (נולד ב-6 במאי 1977) הוא שדרן רדיו ומנחה ישראלי, המשדר ברדיו לב המדינה.

==ביוגרפיה==
אלי כהן (אליקו) נולד וגדל בבת ים, בבית מסורתי, לרפי ולמרים חיה. למד בתיכון "אורט הבונים" בעיר בת ים.

מהיותו בגיל 6 עד היותו נער כבן 16 שיחק אליקו טניס, ובעקבות פטירת אביו ממחלה קשה באותה שנה, שינה אז את תחביבו לטובת תחום ה-D.J, ובמקביל החל לשדר בתחנת הרדיו הפיראטית "גלי הים התיכון" במקביל ללימודים בתיכון. לאחר שירותו בצה"ל, החל לעבוד בתחנת "רדיו לב המדינה", תחילה כמפיק ותחקירן, ולאחר מכן, בגיל 22, החל להגיש תוכנית אישית.

כיום הוא מגיש ברדיו לב המדינה את התוכנית "ערב ים תיכוני", המשודרת בימים ראשון עד חמישי, מהשעה 16:00 כשעתיים, המלווה בחשיפת זמרים בתחילת דרכם כולל משה פרץ, דודו אהרון ואחרים. תוכניתו משודרת ב"אווירת סלון" בה אוכלים במהלך האירוח בתוכנית ובה הוא מדבר ונוהג בחופשיות עם אומנים ומאזינים עולים. במסגרת התוכנית מתקיימים אירועי זמר, ערבי שירה, סופי שבוע בבתי מלון ובהפלגות, אשר מונחים על ידו.

בשנת 2011 השתתף במספר פרקים, בסדרה "חי ב-LA LA לנד".

בשנת 2015 זכתה תוכניתו ב"פרס תוכנית המוזיקה הטובה ביותר בישראל" מטעם אגודת העיתונאים בתל אביב. הוא נחשב לבעל השפעה רבה במוזיקה המזרחית בישראל.<ref></ref><ref> </ref>

אליקו הוציא מספר דיסקים של אוספי להיטים, ביניהם מתוכניות הרדיו "ערב ים תיכוני" וב-"רדיו לב המדינה".<ref></ref> דמותו זכתה לחיקוי בתוכנית "ארץ נהדרת" בדמות מומי, שגולמה על ידי אלי פיניש וב-14 בפברואר 2024 גילם את דמותו יניב ביטון.

== חיים אישיים ==
גרוש ואב לשלושה ילדים. מאורס ללירז ארז ולהם בן משותף. מתגורר בראשון לציון.

==קישורים חיצוניים==

* גיל ריבה, [https://reshet.tv/item/entertainment/gil-riva/season-02/episodes/video-00169742/ אליקו], באתר רשת 13, 22 ביולי 2010
* 
* 
* 

==הערות שוליים==

קטגוריה:שדרני רדיו ישראלים
קטגוריה:מנחים ישראלים
קטגוריה:סגל רדיו לב המדינה
קטגוריה:ראשון לציון: אישים
קטגוריה:ישראלים שנולדו ב-1977
חברון בן קהת

חברון בן קהת היה אחד מארבעת בניו של קהת בן לוי. בניו של חברון, על פי המתואר בספר דברי הימים הם: .

משפחת חברון בהיותה נצר למשפחת קהת, הייתה מהלווים, שתפקידם היה לשאת את כלי הקודש של המשכן.

בני משפחת חברון היו גיבורי חיל שסייעו לדוד המלך.
==למה לא הוזכרו בניו בתורה==
הרשב"ם שאל, מדוע ברשימת בני קהת שבספר שמות מוזכרים שמות בני קהת האחרים, ורק שמות בני חברון לא הוזכרו. תירוצו הוא שהוזכרו רק בניהם של בני קהת שיש עילה מיוחדת לספר על חלק מהם: בני עמרם בגלל משה, אהרן ומרים, בני יצהר בגלל קֹרח, ובני עוזיאל בגלל מישאל ואלצפן.

== בני קהת במצרים ==
בפרשת וארא מסופר שלקהת ארבעה בנים ושנים עשר נכדים, ועליהם עוד נוספו צאצאיהם של משה ואהרון<ref></ref>.מאידך, בפרשת במדבר נמנים מספר הזכרים בבני קהת, בראשית השנה השנייה ליציאת מצרים, והם מנו אז לא פחות מ-8600 נפש<ref></ref>. השד"ל, בפירושו <ref></ref> מציע ליישב את הסתירה בכך שעמרם לא היה בנו של קהת, אלא היו ביניהם כמה דורות, וכנ"ל לגבי יצהר, חברון ועוזיאל, ובדורות ה'מדולגים' התרבו משפחות השבט מאד. והסיבה שהתורה דילגה עליהם היא משום שהתורה התמקדה בדמויות החשובות לסיפור יציאת מצרים. 

==קישורים חיצוניים==
* [https://kotar.cet.ac.il/KotarApp/Viewer.aspx?nBookID=94961065#97.8667.6.default הספר "עולם התנ"ך - דברי הימים א'], מחקר גניאולוגי על חברון ומשפחתו
* [https://yhb.org.il/shiurim/%D7%94%D7%94%D7%AA%D7%A8%D7%91%D7%95%D7%AA-%D7%94%D7%9E%D7%A1%D7%AA%D7%95%D7%A8%D7%99%D7%AA-%D7%A9%D7%9C-%D7%9E%D7%A9%D7%A4%D7%97%D7%AA-%D7%A7%D7%94%D7%AA/ ההתרבות המסתורית של משפחת קהת,] מתוך אתר ישיבת הר ברכה. 
==הערות שוליים==

קטגוריה:לוויים בתנ"ך
קטגוריה:אישים בספר שמות
Love Is Forever

Love Is Forever (בעברית: אהבה זה לתמיד) הוא שיר בצרפתית, גרמנית, דנית ואנגלית שנכתב והולחן על ידי ליסה כבל, מלאני וואהב, אמיל רוזנדל ליי ובוצע על ידי לאונורה. השיר ייצג את דנמרק באירוויזיון 2019 בתל אביב שבישראל, לאחר שזכה במקום הראשון בתחרות הזמר הלאומי הדנית, "דנסק מלודי גרנד פרי" (מילולית – תחרות השירים הדנית הגדולה).

השיר הגיע למקום ה-10 בחצי-הגמר בו שובץ וכך, המשיך לשלב הגמר. בתום שלב הגמר, התברר שהגיע למקום ה-12 מתוך 26 שירים שהשתתפו בו.

==קישורים חיצוניים==

== הערות שוליים ==

קטגוריה:שירי אירוויזיון 2019
קטגוריה:שירי דנמרק באירוויזיון
רדונדזאורוס

רדונדזאורוס (שם מדעי: Redondasaurus) הוא סוג של זוחל קדום בן למשפחת הפייטוזאוריים אשר חי בטריאס העליון לפני 221-201.6 מיליון שנה. המשמעות של שמו הוא: "הלטאה של אזור מסה רדונטה" (Mesa Redonda), שבמרכז ניו מקסיקו - האזור בו התגלה לראשונה ב-1939. בסוג זה נמצאו 2 מינים: Redondasaurus gregorii ו-Redondasaurus bermani, אשר נמצאו בניו מקסיקו וביוטה שבדרום ארצות הברית.

== מאפיינים ==
הרדונטוזאורוס היה זוחל גדול דומה לתנין אך לא מאוד קרוב, באורך של 6.4 מטר והייתה לו גולגולת באורך 120.5 ס"מ אצל פרטים בוגרים. הגולגולת הייתה ארוכה ורחבה אך שטוחה ובעלת שיניים בעלות ציפוי דמוי אמייל, דבר נדיר אצל זוחלים. יצור זה היה בעל זנב ארוך, רגליים קצרות וחוליות רחבות מעל גבו. ככל הנראה חי במקווי מים רוב זמנו, שם ארב לטרף בדומה לתנינים.

המאובנים של הזוחל נמצאו באזורים רבים אך מרבית הגולגולות ושאר העצמות שלו היו שבורות וחלקיות וייתכן שהשתייכו לסוגים דומים. הוא נחשב לאחד מאחרוני הפייטוזאוריים שאולי נכחדו כתוצאה משינויי אקלים גדולים.

== בתרבות ==
זוחל זה הופיע בסרט דינוזאור בחיים!.

==קישורים חיצוניים==

קטגוריה:פייטוזאורים
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1993
אפיגיה

אפיגיה (שם מדעי: Effigia) הוא סוג של זוחל ארכוזאור מסוף תור הטריאס. מראהו מזכיר מראה של דינוזאור אך הוא היה קרוב יותר לתנינאים המודרניים והיה היה קרוב במיוחד לסוג פופוזאורוס ולשובוזאורוס.

== מאפיינים ==
מאובני האפיגיה התגלו בניו מקסיקו בידי החוקר אדווין קולברט ב-1947-48. עם זאת הוא סבר שהחוליות היו שייכות לדינוזאור הקדום צלופיזיס והשאיר אותם בתוך המוזיאון האמריקאי לתולדות הטבע לזמן רב. ב-2006 סטודנט בשם סטרלינג נסיט שפתח את העצמות הבין שלא מדובר בדינוזאור והחליט לחפור את שאר הממצאים מהאדמה. לצד החוקר מארק נורל הם קראו ליצור בשמו - Effigia okeeffeae. משמעות השם "Effigia" הוא רוח רפאים ביוונית, בעוד שם המין נקרא על שם הציירת ג'ורג'יה או'קיף שגרה באזור בו נמצאו המאובנים - Ghost Ranch.

זוחל זה הגיע לאורך 2 מטר, היה קל משקל והיה בעל רגליים ארוכות וצוואר ארוך עם גולגולת קטנה חסרת שיניים ואולי מצוידת במקור. המראה דמוי התרופוד נבע מאבולוציה מתכנסת כיוון שמילא גומחה דומה. הוא היה אוכל-כול קטן וזריז שנמלט במהירות מטורפי הטריאס הקדומים כמו הפוסטוסוכוס וארכוזאורים גדולים דומים ואולי גם מראשוני הדינוזאורים כמו הצלופיזיס.

==בתרבות==
האפיגיה ידוע בתרבות עקב אזכור בתוכנית הקולבר ריפור של סטיבן קולבר, בה השתמש ביצור די להפריך את ה"דרווינלוטיזם" (תאוריה הטוענת שכל יצור התפתח מקופים).

בנוסף הוא נראה בסרט ה-IMAX דינוזאור בחיים!, בו פרט של אפיגיה נרדף בידי להקת צלופיזיס אשר ברגע האחרון בורחים ממנו בעוד היצור נטרף בידי רדונדזאורוס.

==קישורים חיצוניים==

קטגוריה:שובוזאוריים
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-2006
קטגוריה:ערכים שבהם תבנית בריטניקה אינה מתאימה
Vai Malandra

Vai Malandra (באנגלית: Go On Naughty) הוא סינגל שהוקלט על ידי הזמרת הברזילאית אניטה ביחד עם אם סי זאק, מייג'ור, טרופיקלז ודיג'יי יורי מרטינס. השיר יצא לאור ב-18 בדצמבר 2017, על ידי חברת התקליטים וורנר מיוזיק לטינה.

השיר הגיע למקום הרביעי במצעד שבפורטוגל, והתשיעי במצעד שבפרגוואי.

== רקע וכתיבה ==
השיר נכתב על ידי אניטה, ברנדון גרין ויצחק דניאל ג'וניור והופק על ידי טרופיקלז ודיג'יי יורי מרטינס. השיר הוא שיר בסגנון הביילה פאנק, המשלב בתוכו גם את סגנון הטראפ. בנוסף לכך, זכה השיר למעמד הפלטינה בפורטוגל.

בנוסף לכך, הועלה השיר לרשת הזרמת המדיה ספוטיפיי.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של אניטה ב-18 בדצמבר 2017. הקליפ בוים על ידי טרי ריצ'רדסון וצולם בריו דה ז'ניירו, ברזיל. ב-24 השעות הראשונות של הקליפ ביוטיוב, מונה הצפיות שלו עמד על כ-13 מיליון צפיות.

נכון לפברואר 2019, מונה הצפיות של הקליפ עומד על כ-300 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי אניטה
קטגוריה:שירים בפורטוגזית
קטגוריה:שירים שנכתבו על ידי אניטה
ג'וזף הולמס מילר

סר ג'וזף הולמס מילר (באנגלית: Sir Joseph Holmes Miller; 12 בפברואר 1919 - 6 בפברואר 1986) או בוב מילר חבר מסדר האימפריה הבריטית, היה סוקר ומודד ניו זילנדי, וחוקר אנטארקטיקה; בשנת 1979 קיבל תואר אצולה על פועלו בחקר ומיפוי אנטארקטיקה.

== קורות חיים ==
=== ילדותו ולימודיו ===
מילר נולד ב-12 בפברואר 1919 בוואימייט שבדרום קנטרברי בניו זילנד; בנם של מהגרים ממוצא אירי - סמואל האנטר מילר (Samuel Hunter Miller) ורעייתו אני מארי קמפבל (Annie Mary Campbell); אביו היה חקלאי, ואימו עקרת בית.

מילר התחנך בבית הספר היסודי וילוברידג' (Willowbridge) ובבית הספר התיכון ויימייט (Waimate), בו היה תלמיד מצטיין.

בשנת 1936 מילר עבר לוולנגטון ובה החל לעבוד במשרד הסקרים והסטטיסטיקה של ניו זילנד, וממשרד זה עבר בשנת 1938 למחלקת סקרי המקרקעין.

=== שירותו הצבאי ===
בשנת 1940, בשל פרוץ מלחמת העולם השנייה מילר התגייס לצבא ניו זילנד, וצורף לרגימנט השדה ה-12 של הארטילריה (12th Field Regiment of Artillery). מילר התנדב לשרת ביחידת קומנדו ונשלח למזרח התיכון. אולם הוא לא השתתף בפעילות מבצעית מאחר שהועבר ליחידה אחרת - רגימנט השדה ה-4 של הארטילריה (4th Field Regiment, New Zealand Artillery).

מילר נפצע בקרב בתוניסיה במרץ 1943, ובשל כך שוחרר מהצבא ונשלח לוולינגטון, שם שב לעבודתו, והחל ללמוד במכללת אוניברסיטת ויקטוריה. מילר סיים את לימודיו וקיבל תואר ראשון בשנת 1950.

=== מחקריו כמגלה ארצות ===
בשנת 1949 מילר סקר את מתלול רמוטאקה (Remutaka incline), והוביל משלחת חקר אמריקאית - ניו זילנדית (New Zealand–American Fiordland Expedition). בשל מחקריו אלה זכה במדליית פולטון של מכון הסקרים של ניו זילנד בשנת 1950. באותה שנה סיים למפות ולחקור את איי האנטיפודה ואיי באונטי.

בשנת 1955 מונה כחבר למשלחת הטראנס - אנטארקטית, ונשלח עם המשלחת המוקדמת לים ודל על מנת להתנסות בחקר אנטארקטיקה. מילר מונה להיות סגן מפקד המשלחת תחת אדמונד הילרי. המשלחת הגיעה לשטח חסות רוס בינואר 1957. מילר בחר את מיקום בסיס סקוט, ופילס את השביל במעלה קרחון סקלטון לעבר רמת הקוטב הדרומי, מילר וג'ורג' מארש התקדמו במזחלת כלבים, סימנו את מסלול ההתקדמות עבור משלחת החקר, ומיפו את האזור. מילר עבר מרחק של 1,600 מילים על מזחלת הכלבים, עם שני צוותי כלבים.

בין השנים 1963–1964 מילר שב לאנטארקטיקה בראש משלחת מחקר שחקרה את ארץ אואטס ואת ארץ ויקטוריה (שהיו אז אזורים לא ממופים).

=== תפקידים ===
מילר היה חבר החברה האנטארקטית של ניו זילנד (1963–1960), חבר הוועדה גאוגרפית של ניו זילנד (1986–1968) וחבר מועצת החקר של שטח החסות רוס שהוקמה בשנת 1958 במטרה שתהא גוף מייעץ לממשלת ניו זילנד בהחלטותיה בעניינים הנוגעים לאנטארקטיקה. מילר היה יושב ראש הוועדה בין השנים 1971–1983.

=== תארים ===
בשנת 1958 מילר קיבל תואר חבר מסדר האימפריה הבריטית בשל עבודו במשלחת הטרנס - אנטארקטית, ובשנת 1979 קיבל תואר אביר, בשל מחקריו בשטח חסות רוס.

בשנת 1979 קיבל תואר דוקטור של כבוד מאוניברסיטית ויקטוריה שבוולינגטון.

=== משפחתו ===
ב-18 באוקטובר 1947 מילר נשא לאישה את מרג'ורי פלורנס תומילסון (Marjorie Florence Tomlinson) ונולדו להם בן ובת.

=== מורשתו ===
פסגת מילר ברכס אקספלוררז שבאנטארקטיקה נקראת על שמו.

== קישורים חיצוניים ==

* [https://teara.govt.nz/en/biographies/5m50/miller-joseph-holmes קורות חייו של ג'וזף הולמס מילר]

== הערות שוליים ==

קטגוריה:מגלי ארצות ניו זילנדים
קטגוריה:אנטארקטיקה: מגלי היבשת
קטגוריה:ניו זילנדים שנולדו ב-1919
קטגוריה:בריטים שנפטרו ב-1986
Indecente

Indecente (באנגלית: Indecent) הוא סינגל שהוקלט על ידי הזמרת-יוצרת הברזילאית אניטה. השיר יצא לאור ב-26 במרץ 2018, על ידי חברת התקליטים וורנר מיוזיק גרופ, כסינגל שלא מתוך אלבום.

השיר הגיע למקום ה-58 במצעד שבפורטוגל, וה-48 במצעד שבפרגוואי.

== רקע וכתיבה ==
השיר נכתב על ידי אניטה, דיג'יי יורי מרטינס, ביגראם ג'ון זאיאס, פואגו לואיו וג'סטין קוילס והופק על ידי מרטינס, זאיאס וג'וש גודווין. השיר הוא שיר רגאיי, המשלב בתוכו גם את סגנון הפופ הלטיני ואת סגנון הביילה פאנק.

בנוסף לכך, הועלה השיר לרשת הזרמת המדיה ספוטיפיי.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של אניטה ב-26 במרץ 2018. הקליפ בוים על ידי ברונו אילוגטי. הקונספט של הקליפ הוא יום הולדת, וזאת בעקבות יום הולדתה של אניטה שחל בסמוך לתאריך הצילום של הקליפ.

נכון לפברואר 2019, מונה הצפיות של הקליפ עומד על כ-51 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב <small>(לטיני)</small>
|30,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אניטה
קטגוריה:שירים בספרדית
קטגוריה:שירים שנכתבו על ידי אניטה
דינוזאור בחיים!

דינוזאור בחיים! (באנגלית: Dinosaurs Alive!) הוא סרט דוקומנטרי שיצא ב-30 במרץ 2007 בידי חברת IMAX באורך 40 דקות. סרט זה מציג בהנפשה ממוחשבת את חיי הדינוזאורים שחיו לפני כ-65–251 מיליון שנה ברחבי העולם ואת גילויים של דינוזאורים בסין ומונגוליה ובארצות הברית, בהם נמצאו שלדים רבים של דינוזאורים ויצורים דומים.

קריין הסרט הוא השחקן האמריקאי מייקל דאגלס.
==הדינוזאורים הנראים בסרט==

== קישורים חיצוניים ==

קטגוריה:סרטי 2007
קטגוריה:סרטי IMAX
קטגוריה:סרטי תעודה על דינוזאורים
הספרייה הציבורית של ברגן

הספרייה הציבורית של ברגן (בנורווגית: Bergen Offentlige Bibliotek) היא ספרייה בברגן שבנורווגיה.

==היסטוריה==
בימי הביניים הערים ברגן וטרונדהיים היוו את מרכז הספרות של נורווגיה, מנזרים וכנסיות בערים אלו הכילו ספרים רבים, כנסיית סאנט מארי בעיר החזיקה אוסף ספרים אשר היה פתוח לקהל הרחב, ב-1766 הויקאר דויד שונפלד תרם כמות גדולה של ספרים למקום, דבר שהוביל את הכנסייה לפתוח מבנה נפרד לספרייה.

ב-1869 ספרן האוניברסיטה פול בוטן-האנסן החליט להציע בסביבות 12,000 עותקי ספרים למכירה, בעקבות כך קמה אגודה שהחליטה להקים ספרייה ציבורית בעיר המבוססת על ספריו של בוטן-האנסן והאגודה הציעה לעירייה לרכוש את ספרים אלה ולעביר אותם לבעלותה, בניין הספרייה הראשון הוקם במבנה שבו שכנה בעבר מבשלת בירה.

ב-1876 הועברו אוספי ספריית הכנסייה לספרייה הציבורית של ברגן שם נשמרו עד שהועברו מאוחר יותר לספריית אוניברסיטת ברגן.

המבנה הנוכחי הוקם ב-1917 על ידי אולף נורדהגן.

==קישורים חיצוניים==

* 
*[http://www.borealisfestival.no/2007/venues/bergen_public_library/index.html]

קטגוריה:ספריות ציבוריות
קטגוריה:נורווגיה: ספריות
קטגוריה:ברגן: מבנים
Romance com Safadeza

Romance com Safadeza (באנגלית: Romance With Naughtiness, ובעברית: רומנטיקה עם שטויות) הוא סינגל שהוקלט על ידי הזמר וסלי סאפאדו ביחד עם הזמרת-יוצרת הברזילאית אניטה. השיר יצא לאור ב-13 באפריל 2018.

השיר הגיע למקום ה-14 במצעד שבברזיל.

== רקע וכתיבה ==
השיר נכתב על ידי תאלס לסה, ג'וניור פפאטו, ג'וניור אנג'לים, לארי פריירה ורפא בורחס והופק על ידי וסלי סאפאדו, רוד באלה וכולי. השיר הוא שיר בסגנון האלקטרוני, המשלב בתוכו גם את סגנון הפוחו.

בנוסף לכך, הועלה השיר לרשת הזרמת המדיה ספוטיפיי.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של וסלי סאפאדו ב-13 באפריל 2018. בתחילת הקליפ, ניתן לראות את סאפאדו עולה לבמה. לאחר מכן, הוא מתחיל לשיר את השיר, תוך שאניטה שרה את השיר גם כן.

נכון לפברואר 2019, מונה הצפיות של הקליפ עומד על כ-221 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אניטה
קטגוריה:שירים בפורטוגזית
קטגוריה:שירי יהלום בברזיל
שארושפטק

שארושפטק (בהונגרית: Sárospatak; ביידיש: שאַראָשפּאָטאָק) היא עיר במחוז בורשוד-אבאוי-זמפלן שבצפון מזרח הונגריה. בשנת 1954 חלק מהעיר הוכרז ככפר נפרד בשם גיירג'טרלו.

היישוב נמצא על דרך רבני הפלאים (הונגריה).

==יהודי שארושפטק==
יהודים החלו להתיישב במקום במחצית הראשונה של המאה ה-18 והקהילה היהודית התארגנה בסוף המאה ה-18. במקום כיהן רב ובין מוסדות הקהילה היו בית ספר, ישיבה, תלמוד תורה ומוסדות סעד.

בשנת 1930 חיו במקום 1,096 יהודים, ובשנת 1944 היו במקום 910 יהודים.

בשנת 1939 גורשו אל מעבר לגבול ארבע משפחות יהודיות שלא הייתה להן אזרחות הונגרית. אחרי פרוץ מלחמת העולם השנייה נעצרו יהודים אמידים וחברי הנהלת הקהילה ונכלאו במחנה ריכוז. בשנת 1940 נאסר על היהודים למכור יין וטבק ולהחזיק במקלטי-רדיו.

משנת 1941 שימשה שארושפטק למרכז לעבודות כפייה במסגרת הצבא ההונגרי. הצעירים היהודים שגויסו נשלחו ברובם לאוקראינה וחלקם הועסקו בהקמת שדה תעופה בקרבת מקום.

ב-15 באפריל 1944, כמה שבועות לאחר כניסת הצבא הגרמני להונגריה, הוקם גטו זמני בבניין בית הספר היהודי בעיר שם עונו האמידים שביהודי המקום כדי לסחוט מהם הודאות על הטמנת רכוש. כעבור ימים אחדים הועברו ברכבת לגטו שאטוראליאויהיי ומשם שולחו למחנה ההשמדה אושוויץ.

{| class="wikitable"
! שנה
! מספר היהודים בעיר
! כלל האוכלוסייה
|-
|1840
|437
|
|-
|1880
|724
|5,713
|-
|1910
|1,033
|
|-
|1920
|1,168
|
|-
|1930
|1,096
|
|-
|1941
|1,036
|13,213
|-
|}

לאחר המלחמה חזרו כ-100 יהודים לעיר והקהילה התארגנה מחדש. כמה מהחוזרים עלו במשך השנים לישראל ובשנות השישים למאה ה-20 נותרו במקום תשע משפחות יהודיות.

==ערים תאומות==
* 
* 
* 

== ילידי המקום ==

* גאבור סאבו (1927 – 1996) היה רופא יהודי-הונגרי, פרופסור, חבר האקדמיה ההונגרית למדעים 

==אישים מפורסמים==
* אליזבת מתורינגיה, קדושה בנצרות.
* יוחנן עמוס קומניוס, הוגה דעות צ'כי.
* ז'וז'אנה לוראנטפי, אצילה הונגרית.

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA523#v=onepage&q=Kemecse&f=false שארושפטק] בפנקס הקהילות הונגריה, עמוד 523
*שארוש-פאטאק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 408–409. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 
* [https://www.jewishgen.org/yizkor/pinkas_hungary/hun523.html שארושפטק בפנקס קהילות הונגריה] בארכיון יד ושם

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
אריה לייבוש הורוביץ

הרב אריה לייבוש הלוי איש הורוויץ (ט"ו באב ה'תר"ז 1847 – כ"א בסיון ה'תרס"ט 1909) היה רב ואב"ד של קהילת סטאניסלב, ומחבר שו"ת "הרי בשמים".

== ביוגרפיה ==
נולד לרבי יצחק הלוי איש הורוויץ, שהיה אב"ד בשלוש קהילות: אוטיניה, זורובנה, וסטאניסלב, ומחבר שו"ת "תולדות יצחק" וספר "מאה שערים" על סוגיות התלמוד.

נקרא על שם רבי אריה ליבש הורוויץ, אב"ד סטאניסלב, אביו של סבו, אבי אביו, רבי משולם ישכר הורוביץ, רבה של סטניסלב ומחבר שו"ת "בר ליואי", ונכדם של רבי יצחק מהמבורג ורבי שאול מאמסטרדם.

אמו הייתה נכדת רבי יעקב מליסא, רבי שאול ואהל, ורבי צבי הלברשטאדט.

למד אצל סבו, רבי משולם יששכר הורוויץ, ונסמך להוראה מבעל "שואל ומשיב" ומבעל "דברי חיים".

נשא את בתו של רבי משה וואקס מסירט.

בהיותו כבן 24, בשנת תרל״ג נבחר לכהן כרבה של זלאזיץ, ואחר כך בשנת ה'תרל"ח, בהיותו כבן 30 ומחצה, נבחר לכהן כרבה של סטרי. בשנת ה'תרס"ד נקרא למלא מקומו של אביו כרבה של סטאניסלב.

נפטר בכ"א סיון, ה'תרס"ט (1908).

==ספריו==

==קישורים חיצוניים==
* 
* 
* 

== הערות שוליים ==

קטגוריה:רבנים: אחרונים
קטגוריה:רבנים אשכנזים
קטגוריה:מחברי ספרי שו"ת
קטגוריה:אבות בתי דין
קטגוריה:ילידי 1847
קטגוריה:נפטרים ב-1908
טי-רקס: בחזרה לקרטיקון

טי-רקס: בחזרה לקרטיקון (באנגלית: T-Rex: Back to the Cretaceous) הוא סרט הרפתקאות חינוכי שיצא ב-23 באוקטובר 1998 בידי חברת IMAX בתלת-מימד. הסרט בן 45 דקות, ומככבים בו השחקנים ליז שטאובר, פיטר הורטון וקרי קולמן.

הוא מתאר את חיי הדינוזאורים ואת החוקרים והציירים החשובים שהתעסקו בהם, בייחוד את הצייר צ'ארלס ר. קנייט והחוקר ברנום בראון. סרט זה קיבל ביקורות חיוביות מהאתר Rotten Tomatoes והרוויח 104 מיליון דולר.

==תקציר העלילה==
אלי היידן היא נערה בת 16 ובתו של ד"ר דונלד היידן, פלאונטולוג בעל שם עולמי המשמש כאוצר מוזיאון. אביה מוצא ביצה פרהיסטורית בין הסלעים במהלך חיפוש מאובנים וד"ר היידן לצד עוזרתו אליזבת סמפל, מביא אותה למוזיאון.

יום אחד אלי מגיעה למוזיאון של אביה ומבקשת ממנו להתלוות אליו במסעותיו לחקר המאובנים אך הוא מסרב ומשאיר אותה במוזיאון. היא נשארת ומחליטה לחקור את הביצה המוזרה אך מפילה אותה בטעות ויוצרת אנרגיה חזקה הגוררת אותה אחורה בזמן אל הקרטיקון העליון, שם היא נתקלת בפרטי פרזאורולופוסים המחפשים מזון בסביבתם. היא פוגשת גם פטרנודון תוקפני אך כשהיא נבהלת היא נגררת חזרה למוזיאון ולא מבינה מה קרה.

בעוד היא מסתכלת על איור של 2 דריפטוזאורוסים נאבקים ביניהם היא נשאבת אל התמונה, בה הדינוזאורים חיים כשמאחוריהם נראה הצייר המפורסם צ'ארלס ר. קנייט עסוק בציורם. כשהוא רואה את אלי הוא מסביר לה איך הוא משחזר את היצורים על סמך המאובנים. אז היא עוברת לתוך אוהל ובו החוקר האמריקאי המפורסם ברנום בראון. היא מודיעה לו כמה היא נרגשת לפגוש באדם מפורסם כמוהו, אך הוא לא מבין אותה כלל (מאחר שבאותה תקופה לא היה מאוד מפורסם) וחוזר לחפירת מאובנים.

משם היא עוברת שוב לקרטיקון, ומגלה לקן מלא בביצים עגולות. היא מתקרבת אליו ואז רואה אורניתומימוס המתקרב לקן במטרה לחטוף את אחת הביצים. ההורה של הקן מגיע - טירנוזאורוס ומבריח את האורניתומימוס אך לא לפני שהוא מצליח לגנוב את אחת הביצים. הטירנוזאורוס רודף אחריו, מחלץ את הביצה ומטיח אותו הרחק. בדיוק באותו הרגע מתפוצץ מטאור ענקי המסיים את עידן הדינוזאורים.

בנקודה זו אלי חוזרת למציאות ואביה והמאבטח, אשר חיפשו אותה במשך זמן רב נתקלים בה וחוזרים לבית. לאחר שהם עוזבים, נשאר רק חתלתול במוזיאון ובאותו רגע הביצה בוקעת ומגיח ממנה טירנוזאורוס צעיר, מבלי שמישהו ידע.

==דמויות ושחקנים==
* ליז שטאובר - אלי היידן
* פיטר הורטון - ד"ר דונלד היידן, אביה של אלי
* קרי קולמן - אליזבת סמפל
* צ'ארלן סשוק - ג'סי היידן
* דן ליבמן - מאבטח המוזיאון
* טאק מיליגאן - הצייר צ'ארלס ר. קנייט
* לארווי מורדוך - ברנום בראון

== קישורים חיצוניים ==
* 

==הערות שוליים==

קטגוריה:סרטי 1998
קטגוריה:סרטי IMAX
קטגוריה:סרטי דינוזאורים